da en en en fr de da id da sv da da da da da en da da da en en
Nedtur og våde sokker på KB - Svanholm Cricketklub
Mandag d. 21. juni 2010 kl. 20:52 af Henrik Pfaff
En lokal, men heftig regnbyge over Frederiksberg kombineret med den elendige dræning på KB`s baneanlæg gav KB en overraskende gevinst over Svanholm.
Kahns century var chancefrit. Hans seksere sejlede fremover over de forholdsvis korte grænser og hans luftige slag dalede ned, hvor ingen markspillere var.
Så 227 var altid en stor opgave på den voldsomt tunge bane, som gjorde det vanskeligt for spillere, der valgte stød langs jorden. Da Svanholm havde 29 uden gærdetab på 13 overe - altså et langsommere scoringstempo end KB - kom den lokale regn. Den var overstået på omkring 20 minutter, men den var heftig og efterlod store pytter omkring pitchen og i tilløbene. Trods 1 ½ times arbejde med ineffektive midler, lå pytterne som om næsten intet var hændt og dommerne besluttede sig til, at banen ikke kunne blive klar indenfor spilletiden. Dermed havde KB vundet med 15 point, nemlig de 15 point, Svanholm var bagud i scoringstempo.
Når KB har baneforhold af denne konstant problemfremkaldende, utilfredsstillende karakter burde klubben overveje en vandsamletromle, der kan fås for rimelige midler. Efterhånden har KB adskillige gange afviklet deres hjemmebane på Svanholm Park, fordi hjemmebanen var våd, men klubben gør intet.
Næste gang går tilfældighederne måske ud over dem selv. Så hjælper det måske.